Aldo Moro

Aldo Moro (født 23. september 1916 i Maglie, Puglia, død 9. mai 1978 i Roma) var en italiensk politiker (kristeligdemokratisk). Moro var professor i jus og statsminister i periodene 1963–1968 og 1974–1976.

 Kidnapping og drap 
Den 16. mars 1978 skulle den italienske nasjonalforsamlingen gjennomføre en avstemning for det som skulle ha blitt Moros tredje regjering. På vei til nasjonalforsamlingen ble Moro kidnappet, og livvakten hans ble skutt og drept. De røde brigader påtok seg ansvaret for kidnappingen, og krevde at et antall fengslede brigademedlemmer skulle løslates i bytte mot Moro.

Etter harde forhandlinger der regjeringen nektet å gi etter for terroristenes krav ble Moros lik funnet 9. mai 1978 i bagasjerommet på en bil som stod parkert ved en kirkemur på Via Michelangelo Caetani i sentrum av Roma, bare få hundre meter fra det kristeligdemokratiske partiets hovedkontor. Moro hadde blitt skutt i brystet med elleve skudd.

 Referanser 

 Eksterne lenker 


 1978: Italy mourns murdered statesman – artikkel fra BBC 
 Biografiske opplysninger Senatets internettside

Kategori:Italienske statsministre
Kategori:Italienske professorer
Kategori:Terrorofre
Kategori:Personer fra provinsen Lecce
Kategori:Personer drept med skytevåpen
Kategori:Myrdede politikere